b'\n_START_ARTICLE_\nSigur R\xc3\xb3s\n_START_PARAGRAPH_\nSigur R\xc3\xb3s (islandsko Zmagovalna ro\xc5\xbea) je islandska glasbena skupina, ki je bila ustanovljena leta 1994 v Reykjav\xc3\xadku. Skupino uvr\xc5\xa1\xc4\x8damo med alternativne glasbene skupine in sicer natan\xc4\x8dno v zvrst post rock s klasi\xc4\x8dnimi, melodi\xc4\x8dnimi in minimalisti\xc4\x8dnimi elementi.\n_START_SECTION_\nZgodovina\n_START_PARAGRAPH_\nSkupina se je poimenovala po imenu sestre enega od \xc4\x8dlanov, ki se je rodila na dan ustanovitve skupine._NEWLINE_Sigur R\xc3\xb3s so nekaj \xc4\x8dasa delovali kot predskupina zasedbe Radiohead._NEWLINE_Skupina je avtor dela skladb za film Englar Alheimsins. Tudi za filma Vanilla Sky in The Life Aquatic with Steve Zissou so prispevali glasbo._NEWLINE_Prvi veliki koncert so imeli leta 2001, ko so na otvoritvi gejevske in lezbi\xc4\x8dne parade v Reykjav\xc3\xadku igrali pred 12.000 gledalci._NEWLINE_Leta 2003 so prispevali glasbo za koreografijo Split Sides. Dve leti kasneje so sodelovali tudi pri projektu\xc2\xa0\xc2\xbbLittle Match Girl\xc2\xab._NEWLINE_V Sloveniji so imeli edini koncert 5.9.2012, v Mariboru, na Trgu Leona \xc5\xa0tuklja, v okviru Mars festivala. Predskupina je bila Melodrom.\n_START_SECTION_\nStil\n_START_PARAGRAPH_\nNjihova sferi\xc4\x8dna, mestoma melanholi\xc4\x8dna glasba jim je uspela prodret na trge v Evropi, Severni Ameriki in na Japonskem. Najla\xc5\xbeje jih je uvrstit v postrock ali med predstavnike ambientalne glasbe. Sami imenujejo svojo glasbo Slo-Mo Rock (Slow-Motion Rock), torej\xc2\xa0\xc2\xbbrock v po\xc4\x8dasnem posnetku\xc2\xab._NEWLINE_V \xc5\xbeivo jih \xc5\xbee dolgo spremlja skupina Amina, ki nastopa kot predskupina._NEWLINE_Pevec J\xc3\xb3nsi poje pesmi deloma v island\xc5\xa1\xc4\x8dini (\xc3\x81g\xc3\xa6tis Byrjun), deloma v vonland\xc5\xa1\xc4\x8dini (fiktivni jezik; von pomeni v island\xc5\xa1\xc4\x8dini\xc2\xa0\xc2\xbbupanje\xc2\xab). Njegov stil petja (Falsett) in specifi\xc4\x8dni na\xc4\x8din igranja kitare (z lokom za \xc4\x8delo) dolo\xc4\x8data enkraten slog glasbe skupine._NEWLINE_12. septembra 2005 je iz\xc5\xa1la plo\xc5\xa1\xc4\x8da Takk..., s katero skupina naprej razvije svoj stil in se zahvali publiki za zvestobo (takk v island\xc5\xa1\xc4\x8dini pomeni\xc2\xa0\xc2\xbb(za)hvala\xc2\xab).'